PLUS สตอรี่เด่น
PLUS เป็นผู้ผลิตและจำหน่ายผลิตภัณฑ์เครื่องดื่มน้ำผลไม้และเครื่องดื่มต่าง ๆ ที่เพิ่งเข้าระดมทุนในตลาดหลักทรัพย์ฯ เมื่อวันที่ 20 พ.ค. 2565
PLUS เป็นผู้ผลิตและจำหน่ายผลิตภัณฑ์เครื่องดื่มน้ำผลไม้และเครื่องดื่มต่าง ๆ ที่เพิ่งเข้าระดมทุนในตลาดหลักทรัพย์ฯ เมื่อวันที่ 20 พ.ค. 2565
25 ก.ย. 2565

คุณค่าบริษัท
บริษัท โรแยล พลัส จำกัด (มหาชน) หรือ PLUS เป็นผู้ผลิตและจำหน่ายผลิตภัณฑ์เครื่องดื่มน้ำผลไม้และเครื่องดื่มต่าง ๆ ที่เพิ่งเข้าระดมทุนในตลาดหลักทรัพย์ฯ เมื่อวันที่ 20 พ.ค. 2565 ด้วยราคาไอพีโอ 4.50 บาท แต่ปัจจุบันราคาซื้อขายเกือบแตะ 11 บาทไปแล้ว
สาเหตุที่ทำให้ราคาหุ้น PLUS ปรับตัวขึ้นอย่างต่อเนื่อง ส่วนหนึ่งเป็นเพราะผลประกอบการที่เติบโตโดดเด่น โดยเฉพาะงบงวดไตรมาส 2/2565 ที่มีกำไรสุทธิ 77.3 ล้านบาท เพิ่มขึ้น 245.5% จากช่วงเดียวกันของปีก่อนที่ทำได้ 22.4 ล้านบาท และมีรายได้รวม 443.2 ล้านบาท เพิ่มขึ้น 72.9% จากช่วงเดียวกันของปีก่อนที่ทำได้ 256.3 ล้านบาท ส่งผลให้ช่วงครึ่งปีแรกตุนกำไรสุทธิไว้แล้ว 124.1 ล้านบาท เพิ่มขึ้น 223.2% จากช่วงเดียวกันของปีก่อนที่ทำได้ 38.4 ล้านบาท
ขณะที่ ถูกมองว่าช่วงครึ่งปีหลังจะเติบโตได้ต่อ เนื่องจาก 1) ช่วงไตรมาส 3 ของทุกปีจะเป็นช่วงไฮซีซั่นของธุรกิจ ขณะที่ในไตรมาส 4/2565 มีแนวโน้มจะได้รับคำสั่งซื้อ (ออเดอร์) จากสหรัฐอเมริกา ซึ่งเป็นตลาดหลักของ PLUS เข้ามาเพิ่มขึ้น จากการที่ Distributor รายใหม่ที่อยู่ระหว่างการเจรจามีแผนที่จะขยายช่องทางการจำหน่ายไปยังห้างวอลมาร์ท คาดว่าจะได้ข้อสรุปเร็ว ๆ นี้ และยังมี Distributor รายอื่น ๆ ที่อยู่ระหว่างการเจรจาอีกหลายราย ที่จะทยอยสรุปออกมาต่อเนื่อง
2) ในช่วงไตรมาส 3/2565 อัตราค่าระวางเรือลดลง เมื่อเทียบกับช่วงเดียวกันของปีก่อน โดยเฉพาะเส้นทางสหรัฐอเมริกาที่เป็นตลาดหลักของบริษัท อีกทั้งไม่มีปัญหาเรื่องเรือส่งของขาดแคลนเหมือนในอดีต
3) ได้รับอานิสงส์จากการที่ประเทศจีนล็อกดาวน์ ทำให้ PLUS สามารถส่งสินค้าให้กับลูกค้าได้มากขึ้น เป็นการทดแทนสินค้าจากประเทศจีนที่ไม่สามารถส่งออกได้
4) ได้รับปัจจัยบวกจากเงินบาทที่อ่อนค่า ทำให้บริษัทที่มีสัดส่วนรายได้จากการส่งออก 99.8% มีรายได้สูงขึ้น
และ 5) เตรียมไปร่วมงานแสดงสินค้าในประเทศฝรั่งเศสช่วงวันที่ 15-19 ต.ค.นี้ เพื่อจะขยายตลาดและลูกค้าใหม่ ๆ เพิ่มมากขึ้น
จากปัจจัยหนุนข้างต้นทำให้ในปี 2565 ที่บริษัทตั้งเป้าจะมีรายได้อยู่ที่ระดับ 1,500 ล้านบาท เติบโต 50% จากปีก่อนที่มีรายได้ 1,009.5 ล้านบาท น่าจะไม่ไกลเกินเอื้อม
PLUS จึงถือเป็นหนึ่งในหุ้นไอพีโอน้องใหม่ที่ไม่ทำให้นักลงทุนผิดหวัง…
สำหรับการประเมินมูลค่า (Valuation) ปัจจุบันราคาหุ้น PLUS ซื้อขายกันที่ P/E ระดับ 40.66 เท่า เทียบกับ P/E ตลาดโดยรวมที่ระดับ 18.01 เท่า ถือว่าราคาซื้อขายสูงกว่าตลาดมาก สอดคล้องกับ P/BV ที่ระดับ 5.95 เท่า ก็ถือว่าสูงกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.63 เท่า
…
รายชื่อผู้ถือหุ้นใหญ่
รายชื่อกรรมการ